हमारे भीतर, हमारे भीतर प्रसुप्त और सोया हुआ है, उसको जगाना है। ईश्वर कही और दूसरी जगह विराजमान नहीं है, प्रत्येक चैतन्य के भीतर सोयी शक्ति का नाम है। उसे उठाना, उसे आविर्भाव करना, उसे उपस्थित करना है। इसलिए किसी की प्रार्थना नही करनी है, क्योकि प्रार्थना कौन करे ? भगवान् अगर भीतर मौजूद है, तो प्रार्थना कौन करेगा और किसकी करेगा ? जो प्रार्थना कर रहा है, वही तो भगवान् है, तो प्रार्थना किसकी होगी ? प्रार्थना नहीं हो सकती। लेकिन जा भीतर है, उसे जगायें और उठायें। और उसे उपस्थित करने के प्रयास वे करते हैं ।
महावीर का मार्ग भक्ति का मार्ग न होकर, ज्ञान का मार्ग है ।
उनका मार्ग भगवान् के लिए प्रार्थना का न हो कर, वह जो परमात्म-शक्ति प्रत्येक के भीतर प्रसुप्त है, उसको जगाने, उसे जाग्रत करने का मार्ग है।
इस सूत्र को में प्राथमिक रूप से इसलिए कह रहा हू कि उसे समझे बिना महावीर का परिपूर्ण रूप, उनके व्यक्तित्व का पूरा रूप, उनका पूरा जीवन स्पष्ट नही होगा ।
हमने उनके भी मंदिर बनाये, उनकी भी मूर्तिया बनायी। और हमने उनको पूजा और प्रार्थना भी प्रारंभ कर दी है। और हम इस भ्राति मे है, और अनेक लोग इस भ्राति के समर्थक हैं कि उनकी पूजा और प्रार्थना से, उनकी आराधना से कल्याण होगा ! अनेक अनेक लोग इस समर्थन में प्रतीत होगे कि उनकी पूजा और प्रार्थना से कल्याण होगा । जब कि महावीर की उद्घोषणा यह है कि किसी की पूजा से और किसी की प्रार्थना से कल्याण नहीं आ सकता है। कल्याण तो आत्म-जागरण से होगा। किमी के नाम स्मरण से नही । महावीर कहने से नहीं, या अरविंद अरविंद कहने से नहीं, बल्कि उस स्थिति में उतरने से, जहा सब कहना बद हो जाता है। किसी नाम के उद्घोष से नही बल्कि उस चैतन्य मे प्रवेश करने से, जहा सब नाम छूट जाते है। किसी विचार का बार-बार आवतन करने से नहीं बल्कि उस निविचार दशा में, जहा समस्त विचार विसर्जित हो जाते है, वहा उसका दर्शन होगा, उसकी अनुभूति होगी, उसका जागरण होगा, जो प्रभु है ।
तो महावीर को भगवान् मानकर जो हम चल पडते है, उसमे महावीर की प्रतिष्ठा और सम्मान नहीं, उसमे हमारा अज्ञान और नासमझी है। उससे उनका सम्मान नही, हमारा अज्ञान और हमारी कमजोरी और हमारी असहाय, हमारी हीनता की धारणा है। प्रत्येक व्यक्ति इतना हीन अनुभव करता है कि बिना
किसी के कल्याण किये, मेरा कल्याण कैसे होगा। सारे जगत में, सारे लोगो में ईश्वर की जो सहायक की तरह धारणा विकसित हुई है, उसके पीछे मनुष्य के मन मे छिपी हीनता और दुर्बलता है। हमे लगता है, हम इतने कमजोर, हम इतने होन-हम अपने से कैसे मानन्द को, मोक्ष को, ज्ञान को उपलब्ध हो सकते है ? तो कोई सहारा चाहिए, कोई पथ दृष्टा चाहिए। कोई हाथ चाहिए, जो हमें आगे बढाये ।
महावीर की काति इसी बात में है कि वह कहते हैं, कि कोई हाथ ऐसा नही है, जो तुम्हे आगे बढाये । और उसी काल्पनिक हाथ की प्रतीक्षा में जीवन को व्यय मत कर लेना । कोई सहारा नहीं है सिवाय उसके, जो तुम्हारे भीतर है और जो 